Nemendur í 1. - 4. bekk í Bíldudalsskóla eru búin að vinna fjölbreytt og skemmtilegt verkefni í samfélags - og náttúrufræði síðustu 6 vikurnar . Þemað var eldfjöll / eldgos . Verkefnin hafa verið af ýmsum toga og má meðal annars nefna mjög fjöruga umræðutíma , vatnslitamálverk af eldfjöllum , orðaforðaeldfjöll , sögugerð , uppbygging jarðar úr pappa , myndverk um eldgos séð úr geimnum , varúðarskilti og flóttaleiðir , upplýsingar inn á Íslandskort og margt fleira . Að lokum útbjuggu nemendahóparnir fjögur eldfjöll úr pappamassa sem gusu á lokadegi við mikinn fögnuð . Markmiðið var að gera samanburð á annars vegar sprengigosi ( coke-light og mentos ) og svo hraungosi ( edik og matarsódi ) . Sprengigosið gekk ekki eins vel og við ætluðum og gaus það ekki neitt . Hraungosið gekk betur og gusu öll eldgosin með þeim hætti . Frábært verkefni þar sem nemendur voru mjög áhugasamir og unnu vel . Á lokadegi verkefnisins fengu allir nemendur skírteini með nafninu sínu sem hengja má á töskuna sína þar sem á stendur : Þú ert frábær og þú ert sérfræðingur í eldfjöllum . Við undirbúning á þessu verkefni skoðuðum við hæfniviðmiðin úr aðalnámskránni sem og lykilhæfnina og reyndum að skipuleggja verkefnin út frá þeim . Við lögðum áherslu á hópavinnu þvert á árganga sem gekk mjög vel og samþættingu námsgreina .